CELEX: 32011R1385
Language: hr
Date: 2011-11-14 00:00:00
Title: Uredba Vijeća (EU) br. 1385/2011 od 14. studenoga 2011. o dodjeli mogućnosti ribolova prema Protokolu dogovorenom između Europske unije i Republike Gvineje Bisau o mogućnostima ribolova i financijskom doprinosu predviđenima Sporazumom o partnerstvu u području ribarstva između tih dviju ugovornih stranaka koji je trenutačno na snazi

04/Sv. 006
            
            
               HR
            
            
               Službeni list Europske unije
            
            
               276
            
         32011R1385
   
               L 344/34
            
            
               SLUŽBENI LIST EUROPSKE UNIJE
            
            
               14.11.2011.
            
         
      UREDBA VIJEĆA (EU) br. 1385/2011
   od 14. studenoga 2011.
   o dodjeli mogućnosti ribolova prema Protokolu dogovorenom između Europske unije i Republike Gvineje Bisau o mogućnostima ribolova i financijskom doprinosu predviđenima Sporazumom o partnerstvu u području ribarstva između tih dviju ugovornih stranaka koji je trenutačno na snazi
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. stavak 3.,
   uzimajući u obzir prijedlog Europske komisije,
   budući da:
   
               (1)
            
            
               Vijeće je 17. ožujka 2008. usvojilo Uredbu (EZ) br. 241/2008 o sklapanju Sporazuma o partnerstvu u području ribarstva između Europske zajednice i Republike Gvineje Bisau (1) (dalje u tekstu: „Sporazum o partnerstvu”).
            
         
               (2)
            
            
               Novi Protokol uz Sporazum parafiran je 15. lipnja 2011. (dalje u tekstu: „novi Protokol”). Novi Protokol predviđa mogućnosti ribolova plovilima Europske unije u vodama pod suverenitetom i u nadležnosti Gvineje Bisau vezano uz ribolov.
            
         
               (3)
            
            
               Vijeće je 14. studenoga 2011. usvojilo Odluku 2011/885/EU (2) o potpisivanju i privremenoj primjeni novog Protokola.
            
         
               (4)
            
            
               Način dodjele mogućnosti ribolova među državama članicama potrebno je definirati za razdoblje primjene novog Protokola.
            
         
               (5)
            
            
               U skladu s člankom 10. stavkom 1. Uredbe Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice (3), Komisija je dužna obavijestiti dotične države članice ako se čini da mogućnosti ribolova dodijeljene Uniji prema novom Protokolu nisu do kraja iskorištene. Izostanak odgovora unutar rokova koji treba odrediti Vijeće smatra se potvrdom da plovila dotičnih država članica ne iskorištavaju u potpunosti svoje mogućnosti ribolova u danom razdoblju. Potrebno je odrediti te rokove.
            
         
               (6)
            
            
               S obzirom da prethodni Protokol prestaje važiti 15. lipnja 2011., ova Uredba treba stupiti na snagu sljedećeg dana od dana objave u Službenom listu Europske unije te se primjenjivati s učinkom od 16. lipnja 2011.,
            
         DONIJELO JE OVU UREDBU:
   Članak 1.
   1.   Mogućnosti ribolova određene Protokolom priloženom Odluci 2011/885/EU o potpisivanju i privremenoj primjeni tog Protokola, dodjeljuju se među državama članicama kako slijedi:
   
               (a)
            
            
               kozice:
               
                           Španjolska
                        
                        
                           1 421
                        
                        
                           BRT
                        
                     
                           Italija
                        
                        
                           1 776
                        
                        
                           BRT
                        
                     
                           Grčka
                        
                        
                           137
                        
                        
                           BRT
                        
                     
                           Portugal
                        
                        
                           1 066
                        
                        
                           BRT;
                        
                     
         
               (b)
            
            
               ribe/glavonošci:
               
                           Španjolska
                        
                        
                           3 143
                        
                        
                           BRT
                        
                     
                           Italija
                        
                        
                           786
                        
                        
                           BRT
                        
                     
                           Grčka
                        
                        
                           471
                        
                        
                           BRT;
                        
                     
         
               (c)
            
            
               plovila s potegačama za tunu i plovila s parangalima:
               
                           Španjolska
                        
                        
                           10
                        
                        
                           plovila
                        
                     
                           Francuska
                        
                        
                           9
                        
                        
                           plovila
                        
                     
                           Portugal
                        
                        
                           4
                        
                        
                           plovila;
                        
                     
         
               (d)
            
            
               plovila s plivajućim povrazom:
               
                           Španjolska
                        
                        
                           10
                        
                        
                           plovila
                        
                     
                           Francuska
                        
                        
                           4
                        
                        
                           plovila.
                        
                     
         2.   Uredba (EZ) br. 1006/2008 primjenjuje se ne dovodeći u pitanje Sporazum o partnerstvu u području ribarstva između Europske zajednice i Republike Gvineje Bisau.
   3.   Ako prijave za odobrenje za ribolov iz država članica iz stavka 1. ovog članka ne obuhvate sve mogućnosti ribolova određene Protokolom, Komisija uzima u obzir prijave za odobrenje za ribolov iz bilo kojih drugih država članica u skladu s člankom 10. Uredbe (EZ) br. 1006/2008.
   Rok iz članka 10. stavka 1. te Uredbe određen je na 10 radnih dana.
   Članak 2.
   Ova Uredba stupa na snagu na dan njezine objave u Službenom listu Europske unije.
   Primjenjuje se od 16. lipnja 2011.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. studenoga 2011.
      
         
            Za Vijeće
         
         
            Predsjednik
         
         M. SAWICKI
         
      
   
   
      (1)  SL L 75, 18.3.2008., str. 49.
   
      (2)  SL L 344, 28.12.2011., str. 1.
   
      (3)  SL L 286, 29.10.2008., str. 33.